FI Euroopan unionin virallinen lehti L 33/11

KOMISSION TÄYTÄNTÖÖNPANOASETUS (EU) N:o 92/2013,

annettu 1 päivänä helmikuuta 2013,

täytäntöönpanoasetuksen (EU) N:o 700/2012 muuttamisesta Portugalin käytettävissä olevien turskan, grönlanninpallaksen ja punasimpun kalastuskiintiöiden vähennysten sekä Espanjan käytettävissä olevan pilkkupagellin kalastuskiintiön vähennyksen osalta tietyillä alueilla

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 105 artiklan 1, 2 ja 3 kohdan,

sekä katsoo seuraavaa:

(1) Sen jälkeen kun vuonna 2012 käytettävissä oleviin tiettyjen kantojen kalastuskiintiöihin edellisvuoden liikakalastuksen vuoksi tehtävistä vähennyksistä 30 päivänä heinäkuuta 2012 annettu komission täytäntöönpanoasetus (EU) N:o 700/2012 (2) oli julkaistu, Portugalin kalastusviranomaiset huomasivat virheen Espanjan Portugalissa purkamien saaliiden saalisilmoituksissa ja ilmoittivat siitä.

(2) Espanjan kalastusviranomaisia kuultiin asiasta, ja ne vahvistivat ilmoitusvirheen ja korjasivat sen.

(3) Oikaisun jälkeen näyttää siltä, että Portugalille vuodeksi 2011 myönnettyjä kiintiöitä NAFO-alueella 3M (COD/N3M.) olevan turskan, NAFO-alueella 3LMNO (GHL/N3LMNO) olevan grönlanninpallaksen ja NAFO-alueella 3LN (RED/N3LN.) olevan punasimpun kannan osalta ei ole ylitetty EU:n ja kansainvälisillä vesillä alueella V eikä kansainvälisillä vesillä alueilla XII ja XIV (RED/51214D).

(4) Sen vuoksi täytäntöönpanoasetuksen (EU) N:o 700/2012 liitteessä vahvistettuja vähennyksiä näihin Portugalin vuoden 2012 kalastuskiintiöihin ei pitäisi enää soveltaa.

(5) EU:n aluksiin sovellettavien eräiden syvänmeren kalalajien kantojen kalastusmahdollisuuksien vahvistamisesta vuosiksi 2011 ja 2012 13 päivänä joulukuuta 2010 annetussa neuvoston asetuksessa (EU) N:o 1225/2010 (3) säädetään pilkkupagellin osalta EU:n ja kansainvälisillä vesillä alueella IX (SBR/09-), että enintään kahdeksan prosenttia kannasta voidaan kalastaa EU:n ja kansainvälisillä vesillä alueilla VI, VII ja VIII (SBR/*678-).

(6) Eräiden vuonna 2010 neuvoston asetuksen (EY) N:o 847/96 4 artiklan 2 kohdan mukaisesti pidätettyjen määrien lisäämisestä vuoden 2011 kalastuskiintiöihin 20 päivänä heinäkuuta 2011 annetulla komission täytäntöönpanoasetuksella (EU) N:o 700/2011 (4) Espanjalle vuodeksi 2011 myönnettyä pilkkupagellin kiintiötä on korotettu EU:n ja kansainvälisillä vesillä alueella IX (SBR/09-) 614 tonnista 684 tonniin.

(7) Portugalin kanssa 2 päivänä elokuuta 2011 tehdyn vaihdon jälkeen Espanjalle vuodeksi 2011 myönnettyä kyseisen kannan kiintiötä on lisätty vielä 30 tonnilla.

(8) Kun otetaan huomioon Espanjalle EU:n ja kansainvälisillä vesillä alueella IX (SBR/09-) vuodeksi 2011 myönnetty pilkkupagellin lopullinen mukautettu 714 tonnin kiintiö, Espanja on voinut kalastaa pilkkupagellia EU:n ja kansainvälisillä vesillä alueilla VI, VII ja VIII (SBR/*678-) enintään 57,12 tonnia, joka vastaa kahdeksaa prosenttia. Tämä on määrä, joka olisi pitänyt ottaa huomioon täytäntöönpanoasetuksen (EU) N:o 700/2012 mukaisesti Espanjalta vähennettävän lopullisen kiintiön SBR/*678- vahvistamiseksi.

(9) Sen vuoksi Espanjan kiintiöön SBR/*678- sovellettavaa vähennystä olisi pienennettävä.

(10) Sen vuoksi täytäntöönpanoasetusta (EU) N:o 700/2012 olisi muutettava, ja muutoksia olisi sovellettava takautuvasti mainitun asetuksen julkaisemispäivästä,

ON HYVÄKSYNYT TÄMÄN ASETUKSEN:

1 artikla

Muutetaan täytäntöönpanoasetuksen (EU) N:o 700/2012 liite tämän asetuksen liitteen mukaisesti.

2 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 7 päivästä elokuuta 2012.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä helmikuuta 2013. Komission puolesta Puheenjohtaja José Manuel BARROSO

(1) EUVL L 343, 22.12.2009, s. 1.

(2) EUVL L 203, 31.7.2012, s. 52.

(3) EUVL L 336, 21.12.2010, s. 1.

(4) EUVL L 190, 21.7.2011, s. 2.